stanford-oval/wikipedia huggingface dataset:
กีรอ กลีกอรอฟ

| กีรอ กลีกอรอฟ |
| --- | --- |
Киро Глигоров
กลีกอรอฟใน ค.ศ. 1993

ประธานาธิบดีมาซิโดเนียคนที่ 1
ดำรงตำแหน่ง 27 มกราคม 1991 – 19 พฤศจิกายน 1999
นายกรัฐมนตรี: Nikola Kljusev Branko Crvenkovski Ljubčo Georgievski
รองประธานาธิบดี: Ljubčo Georgievski (1991)
ก่อนหน้า: วลาดีมีร์ มิตกอฟ (ในฐานะ ประธานาธิบดีสาธารณรัฐสังคมนิยมมาซิโดเนีย)
ถัดไป: บอริส ไตรกอฟสกี
ประธานสมัชชายูโกสลาเวีย
ดำรงตำแหน่ง 15 พฤษภาคม 1974 – 15 พฤษภาคม 1978
ก่อนหน้า: มียัลกอ ตอดอรอวิช
ถัดไป: ดรากอสลาฟ มาร์กอวิช
 
ข้อมูลส่วนบุคคล
เกิด: 3 พฤษภาคม ค.ศ. 1917(1917-05-03) ชติป เซอร์เบียที่บัลแกเรียครอบครอง
เสียชีวิต: 1 มกราคม ค.ศ. 2012(2012-01-01) (94 ปี) สกอเปีย ประเทศมาซิโดเนีย
เชื้อชาติ: ยูโกสลาฟ/บัลแกเรีย/มาซิโดเนีย
พรรคการเมือง: LCY/LCM (คริสต์ทศวรรษ 1940–1991) SDSM (ตั้งแต่ 1991)
คู่สมรส: นาดา มิเชวา (สมรส 1943; เสียชีวิต 2009)
บุตร: 3 คน รวมวลาดีมีร์
ลายมือชื่อ: 

กีรอ กลีกอรอฟ (มาซิโดเนีย: Киро Глигоров, ออกเสียง: [ˈkirɔ ˈɡliɡɔrɔf] ไฟล์:Mk-Kiro Gligorov.ogg; 3 พฤษภาคม ค.ศ. 1917 – 1 มกราคม ค.ศ. 2012) เป็นรัฐบุรุษ นักเศรษฐศาสตร์ และนักการเมืองชาวมาซิโดเนียที่ดำรงตำแหน่งประธานาธิบดีสาธารณรัฐมาซิโดเนียคนแรก (ปัจจุบันคือ มาซิโดเนียเหนือ) ใน ค.ศ. 1991 ถึง 1999 เขาเกิด เติบโต และเข้าเรียนที่ชติป เขาศึกษาต่อที่สกอเปียและสำเร็จการศึกษาด้านนิติศาสตร์ในกรุงเบลเกรด ในช่วงสงครามโลกครั้งที่สองในมาซิโดเนียของยูโกสลาเวีย เขาทำงานเป็นทนายความและเข้าร่วมขบวนการต่อต้านของพลพรรค เมื่อสงครามสิ้นสุดลง เขากลายเป็นผู้จัดกลุ่มสมัชชาต่อต้านฟาสซิสต์เพื่อการปลดปล่อยชาติมาซิโดเนีย ซึ่งเป็นองค์กรก่อนหน้าสาธารณรัฐสังคมนิยมมาซิโดเนียที่ก่อตั้งเป็นรัฐสหพันธ์ยูโกสลาเวีย
หลังสงคราม เขาดำรงหลายตำแหน่งในยูโกสลาเวีย เขาเป็นเจ้าหน้าที่ระดับสูงและนักเศรษฐศาสตร์ในยูโกสลาเวียมาหลายทศวรรษ โดยก่อนที่ยูโกสลาเวียจะล่มสลาย กลีกอรอฟเป็นที่ปรึกษาแผนปฏิรูปการตลาดของอานเต มาร์โกวิช ภายหลังกลีกอรอฟมีมีบทบาทสำคัญในการแยกตัวอย่างสันติของมาซิโดเนียจากยูโกสลาเวีย และการรับรองในระดับนานาชาติ ใน ค.ศ. 1995 เขารอดชีวิตจากความพยายามลอบสังหาร แต่ไม่สามารถจับตัวผู้ก่อเหตุได้ นักวิจัยระดับนานาชาติและประชาชนชาวมาซิโดเนียถือว่าเขาเป็นบิดาแห่งรัฐมาซิโดเนีย สำหรับบทบาทของเขาในการสร้างเอกราชและการพัฒนาทางการเมือง
ชีวิตช่วงต้น

กีรอ กลีกอรอฟเกิดที่ชติปในวันที่ 3 พฤษภาคม ค.ศ. 1917 ในพื้นที่เขตครอบครองบัลแกเรียของราชอาณาจักรเซอร์เบีย (ปัจจุบันคือประเทศมาซิโดเนียเหนือ) ในช่วงสงครามโลกครั้งที่หนึ่ง ซึ่งเขาเรียนช่วงแรกที่นั่น แหล่งข่าว Novinite รายงานว่า พ่อของเขาเป็นช่างฝีมือ ส่วนแม่เป็นแม่บ้าน กลีกอรอฟจบการศึกษาในระดับมัธยมที่สกอเปีย และภายหลังจบจากมหาวิทยาลัยเบลเกรดในสาขานิติศาสตร์ ก่อนสงครามโลกครั้งที่สอง เขาเข้าร่วมขบวนการนักศึกษาคอมมิวนิวต์มาซิโดเนีย ตอนอายุ 20 ปี เขาถูกเจ้าหน้าที่ราชอาณาจักรยูโกสลาเวียเข้าจับกุมฐานเป็นฝ่ายค้านทางการเมืองต่อราชอาณาจักรยูโกสลาเวีย แต่ภายหลังได้ปล่อยตัวไป
หลังฝ่ายอักษะเอาชนะยูโกสลาเวียใน ค.ศ. 1941 กลีกอรอฟเดินทางกลับสกอเปีย (ตอนนั้นถูกผนวกโดยบัลแกเรีย) เพื่อทำงานเป็นทหายความจนถึง ค.ศ. 1943 โดยใน ค.ศ. 1942 กลีกอรอฟถูกตำรวจบัลแกเรียจับกุมตัวตามข้อกล่าวหาว่าเขาเป็นนักคอมมิวนิสต์ที่สนับสนุนเซอร์เบีย เขาถูกปล่อยตัวตามคำสั่งของสปีรอ คิตินเชฟ นายกเทศมนตรีสกอเปีย ผู้รับรองว่าเขาเป็นพลเมืองบัลแกเรียที่เชื่อถือได้ ซึ่งมีเชื้อสายบัลแกเรีย
ความพยายามลอบสังหาร

เมื่อวันที่ 3 ตุลาคม ค.ศ. 1995 กีรอ กลีกอรอฟ เป็นเป้าหมายของการลอบสังหารด้วยระเบิดติดรถที่สกอเปีย เขาไม่เชื่อฟังคำแนะนำของที่ปรึกษาฝ่ายความมั่นคงที่ให้เขานั่งที่เบาะหลังของรถประจำตำแหน่งประธานาธิบดี แต่เขากลับนั่งข้างคนขับ ระหว่างเดินทางจากที่พักไปยังที่ทำงานของเขา รถยนต์เกิดระเบิดจากรถที่จอดอยู่ ทำให้คนขับและผู้คนรอบข้างเสียชีวิต รวมถึงทำให้ผู้คนรอบข้างและเจ้าหน้าที่รักษาความปลอดภัยได้รับบาดเจ็บหลายคน ส่วนกลีกอรอฟได้รับบาดเจ็บสาหัสและถูกนำตัวส่งโรงพยาบาลทันที รถที่จอดไว้มีวัตถุระเบิดที่สามารถทำงานจากระยะไกลได้ หลังเกิดเหตุ มีผู้ต้องหา 2 รายวัย 20 กว่า ๆ ถูกจับกุมทันที
กลีกอรอฟกลายเป็นคนไร้ความสามารถจนถึงวันที่ 17 พฤศจิกายน ค.ศ. 1995 เขาตาบอดถาวรข้างหนึ่งและมีรอยแผลเป็นที่ใบหน้าเป็นผลจากการถูกโจมตี สตอยัน อันดอฟดำรงตำแหน่งรักษาการประธานาธิบดีในช่วงที่กลีกอรอฟพักฟื้น หลังรักษาตัวไม่กี่เดือน กลีกอรอฟจึงดำรงตำแหน่งประธานาธิบดีต่อในวันที่ 10 มกราคม ค.ศ. 1996
ชีวิตส่วนตัวและเสียชีวิต

ในเดือนตุลาคม ค.ศ. 1943 กลีกอรอฟสมรสกับนาดา มิเชวา ซึ่งเธอเสียชีวิตใน ค.ศ. 2009 ทั้งคู่มีบุตรคนเดียวและบุตรีสองคน วลาดีมีร์ กลีกอรอฟ บุตรของเขา เป็นหนึ่งในผู้ก่อตั้งพรรคประชาธิปัตย์ในประเทศเซอร์เบีย หลังเกษียณจากการเมือง เขาได้เขียนบันทึกความทรงจำหลายเล่มและก่อตั้งมูลนิธิกีรอ กลีกอรอฟเพื่อเผยแพร่ผลงาน ดูแลเอกสารสำคัญของตนเอง และทำหน้าที่เป็นกลุ่มนักวิจัยที่มีความสนใจในการศึกษาพัฒนาการของสังคมที่มีหลายเชื้อชาติ
กีรอ กลีกอรอฟเป็นเจ้าหน้าที่การเมืองชาวมาซิโดเนียที่อาวุโสที่สุด เมื่อวาระการดำรงตำแหน่งประธานาธิบดีสมัยที่ 2 สิ้นสุดลงในเดือนพฤศจิกายน ค.ศ. 1999 เขามีอายุ 82 ปี กลีกอรอฟเสียชีวิตขณะนอนหลับที่สกอเปียตอนอายุ 94 ปีเมื่อวันที่ 1 มกราคม ค.ศ. 2012 เขาร้องขอให้จัดงานศพแบบส่วนตัวที่มีเพียงครอบครัวใกล้ชิดเท่านั้นที่เข้างานศพ เจ้าหน้าที่ระดับสูงบางคนและนักวิชาการอย่างยอร์แก อีวานอฟ ประธานาธิบดีมาซิโดเนียในขณะนั้น และกอรันชอ โกเตสกี เสนาธิการทหารบก ได้แสดงความอาลัยล่วงหน้า เขาถูกฝังในเทศบาลบูเตล สกอเปีย
เกียรติยศและสิ่งสืบทอด

กลีกอรอฟได้รับรางวัลและการยอมรับระดับนานาชาติมากมายสำหรับการบริหารจัดการและการควบคุมความสัมพันธ์ระหว่างประเทศที่ประสบความสำเร็จและสร้างสรรค์ของรัฐมาซิโดเนีย ใน ค.ศ. 2005 เขาเป็นบุคคลแรกที่ได้รับเครื่องอิสริยาภรณ์สาธารณรัฐมาซิโดเนีย เกียรติยศสูงสุดของประเทศมาซิโดเนียเหนือ ใน ค.ศ. 2011 เขาได้รับรางวัล Lifetime Achievement Award จาก United Macedonian Diaspora
เกียรติยศอื่น ๆ ที่กลีกอรอฟได้รับ มีดังนี้:
เครื่องอิสริยาภรณ์ดารายูโกสลาเวียพร้อมแพรสะพาย (ไม่ทราบวันที่)
Order of Brotherhood and Unity กับ golden wreath (ไม่ทราบวันที่)
เครื่องอิสริยาภรณ์แรงงานพร้อมธงแดง (ไม่ทราบวันที่)
Grand Decoration of Honour in Silver with Sash of the Decoration of Honour for Services to the Republic of Austria (1968)
เครื่องอิสริยาภรณ์สาธารณรัฐมาซิโดเนีย (2005)
เหรียญที่ระลึก "ครบรอบ 65 ปีชัยชนะในมหาสงครามของผู้รักชาติ ค.ศ. 1941–1945" (2010)
แหล่งข้อมูลอื่น

Biography of Kiro Gligorov on the official website of the President of the Republic of Macedonia
Biography of Kiro Gligorov
| ก่อนหน้า |  | กีรอ กลีกอรอฟ |  | ถัดไป |
| --- | --- | --- | --- | --- |
| Vladimir Mitkov |  |   ประธานาธิบดีแห่งสาธารณรัฐสังคมนิยมมาซีโดเนีย  (ค.ศ. 1991) |  | ยกเลิกตำแหน่ง  (ในฐานะประธานาธิบดีมาซิโดเนีย) |
| ก่อตั้งตำแหน่ง (ในฐานะประธานาธิบดีแห่งสาธารณรัฐสังคมนิยมมาซีโดเนีย) |  |   ประธานาธิบดีมาซิโดเนีย   (ค.ศ. 1991 – ค.ศ. 1999) |  | บอริส ไตรกอฟสกี |
| ด ค กประธานาธิบดีมาซิโดเนียเหนือ |
| --- | --- |
ประธานสมัชชาประชาชน แห่งสาธารณรัฐสังคมนิยมมาซิโดเนีย (1945–1974):  Socialist Republic of Macedonia แมตอดียา อันดอนอฟ แชนตอ  บลากอยา ฟอแตฟ  วิดอแอ สมีแลฟสกี  ดิมแช สตอยานอฟ  ลาซาร์ คอลีแชฟสกี  Ljupčo Arsov  วิดอแอ สมีแลฟสกี (สมัยที่สอง)  Mito Hadživasilev  นีกอล่ มินแชฟ 
ประธานาธิบดีแห่งสาธารณรัฐสังคมนิยมมาซีโดเนีย  (1974–1991):  Socialist Republic of Macedonia วิดอแอ สมีแลฟสกี  Ljupčo Arsov  Angel Čemerski  บลากอยา ตาแลสกี  ตอแม บูแกลสกี  วันชอ อาปอสตอลสกี  Dragoljub Stavrev  แยซดีมีร์ บอกดันสกี  วลาดีมีร์ มิตกอฟ  กีรอ กลีกอรอฟ 
ประธานาธิบดีแห่งสาธารณรัฐมาซิโดเนีย (1991–2019) และแห่งนอร์ทมาซิโดเนีย (ตั้งแต่ 2019):  Presidential Seal of North Macedonia กีรอ กลีกอรอฟ  บอริส ไตรกอฟสกี  บรังกอ เซอร์แวงกอฟสกี  ยอร์แก อีวานอฟ  สแตวอ แปนดารอฟสกี  กอร์ดานา ซิลยานอฟสกา-ดัฟกอวา 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  เยอรมนี  สหรัฐ  เช็กเกีย  เนเธอร์แลนด์ 
ประชาชน:  Deutsche Biographie 
อื่น ๆ:  IdRef 
กลีกอรอฟ (บนขวา) กับสมาชิกทหารเสนาธิการแห่งพลพรรคมาซิโดเนียที่คอซยัก, ป. ค.ศ. 1944
รถประจำตำแหน่งประธานาธิบดีหลังเกิดเหตุ
สุสานของกลีกอรอฟที่สุสานบูเตลในสกอเปีย
1 E+2 m²

1 E+2 m² เป็นอันดับของขนาด ของสิ่งที่มีพื้นที่ระหว่าง 100 ตารางเมตร ถึง 1,000 ตารางเมตร
พื้นที่ขนาดน้อยกว่า 100 ตารางเมตร
ปีกของตูโปเลฟ ตู-144 มีพื้นที่ 438 ตารางเมตร
ซีแลนด์ มีพื้นที่ 550 ตารางเมตร
100 ตารางเมตร เทียบเท่ากับ:
1 E+2 m² หรือ 1 E2 m² หรือ 1×102 ตร.ม. ในรูปสัญกรณ์วิทยาศาสตร์
1 อาร์ (a)
1 ตารางเดคาเมตร (dam²)
1,080 ตารางฟุต
พื้นที่ของสี่เหลี่ยมจัตุรัสที่มีความยาวด้านละ 10 เมตร
พื้นที่ของลูกบาศก์ที่ความยาวแต่ละด้านประมาณ 4.08 เมตร
พื้นที่ของวงกลมที่มีรัศมีประมาณ 5.64 เมตร
พื้นที่ผิวของทรงกลมที่มีรัศมีประมาณ 2.82 เมตร
ตัวอย่าง

144 ตร.ม. — พื้นที่ลานมวยปล้ำสมัครเล่น (12 × 12 เมตร)
162 ตร.ม. — พื้นที่สนามวอลเลย์บอล (9 × 18 เมตร)
260.87 ตร.ม. — พื้นที่สนามเทนนิส
358 ตร.ม. — พื้นที่ปีกของเครื่องบินคองคอร์ด
420 ตร.ม. — พื้นที่สนามบาสเกตบอล (15 × 28 เมตร)
438 ตร.ม. — พื้นที่ปีกของเครื่องบินตูโปเลฟ ตู-144 ซึ่งเป็นเครื่องบินโดยสารความเร็วเหนือเสียงแบบแรกของโลก
521.74 ตร.ม. — พื้นที่ทั้งหมดของลำไส้เล็ก
550 ตร.ม. — ประเทศจำลองซีแลนด์
666⅔ ตร.ม. — 1 หมู่ (亩) เป็นหน่วยวัดพื้นที่ของจีนหน่วยหนึ่งที่ยังใช้กันอยู่ในปัจจุบัน
819 ตร.ม. — พื้นที่ของสโตนเฮนจ์
พื้นที่ขนาดมากกว่า 1,000 ตารางเมตร
| ด ค กอันดับของพื้นที่ |
| --- | --- | --- | --- | --- | --- | --- | --- | --- |
| 1 E−30 m2 = 1 fm2 | 1 E−24 m2 = 1 pm2 | 1 E−18 m2 = 1 nm2 | 1 E−12 m2 = 1 µm2 | 1 E−6 m2 = 1 mm2 | 1 E0 m2 = 1 m2 | 1 E+6 m2 = 1 km2 | 1 E+12 m2 = 1 Mm2 | 1 E+18-24 m2 : 1 Gm2 |
| 10 fm2 | 10 pm2 | 10 nm2 | 10 µm2 | 10 mm2 | 10 m2 | 10 km2 | 10 Mm2 | > 1 E+24 m2 : 1 Tm2 |
| 100 fm2 | 100 pm2 | 100 nm2 | 100 µm2 | 100 mm2 = 1 cm2 | 100 m2 = 1 a | 100 km2 | 100 Mm2 |   |
| 1,000 fm2 | 1,000 pm2 | 1,000 nm2 | 1,000 µm2 | 10 cm2 | 10 a | 1,000 km2 | 1,000 Mm2 |   |
| 10,000 fm2 | 10,000 pm2 | 10,000 nm2 | 10,000 µm2 | 100 cm2 | 10,000 m2 = 1 ha | 10,000 km2 | 10,000 Mm2 |   |
| 100,000 fm2 | 100,000 pm2 | 100,000 nm2 | 100,000 µm2 | 1,000 cm2 | 10 ha | 100,000 km2 | 100,000 Mm2 |   |
| หน่วยอนุพันธ์เอสไอของพื้นที่คือ ตารางเมตร ประกอบขึ้นจากหน่วยฐานคือ เมตร | หน่วยอนุพันธ์เอสไอของพื้นที่คือ ตารางเมตร ประกอบขึ้นจากหน่วยฐานคือ เมตร | หน่วยอนุพันธ์เอสไอของพื้นที่คือ ตารางเมตร ประกอบขึ้นจากหน่วยฐานคือ เมตร | หน่วยอนุพันธ์เอสไอของพื้นที่คือ ตารางเมตร ประกอบขึ้นจากหน่วยฐานคือ เมตร | หน่วยอนุพันธ์เอสไอของพื้นที่คือ ตารางเมตร ประกอบขึ้นจากหน่วยฐานคือ เมตร | การแปลงหน่วยสำหรับพื้นที่ | การแปลงหน่วยสำหรับพื้นที่ | การแปลงหน่วยสำหรับพื้นที่ | การแปลงหน่วยสำหรับพื้นที่ |
อำเภอแม่ออน

| อำเภอแม่ออน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mae On
น้ำตกห้วยแก้ว
คำขวัญ: ผาตั้งธาตุคู่เมือง รุ่งเรืองฟาร์มโคนม รื่นรมย์น้ำพุร้อน เมืองออนถ้ำแสนงาม
แผนที่จังหวัดเชียงใหม่ เน้นอำเภอแม่ออน
พิกัด: 18°46′34″N 99°14′53″E﻿ / ﻿18.77611°N 99.24806°E﻿ / 18.77611; 99.24806
ประเทศ:  ไทย
จังหวัด: เชียงใหม่
พื้นที่
 • ทั้งหมด: 442.3 ตร.กม. (170.8 ตร.ไมล์)
ประชากร (2566)
 • ทั้งหมด: 20,856 คน
 • ความหนาแน่น: 47.15 คน/ตร.กม. (122.1 คน/ตร.ไมล์)
รหัสไปรษณีย์ : 50130
รหัสภูมิศาสตร์: 5023
ที่ตั้งที่ว่าการ: ที่ว่าการอำเภอแม่ออน เลขที่ 135 หมู่ที่ 9 ตำบลออนกลาง อำเภอ แม่ออน จังหวัดเชียงใหม่ 50130
 ส่วนหนึ่งของสารานุกรมประเทศไทย
แม่ออน (ไทยถิ่นเหนือ: ) เป็นอำเภอขนาดเล็กในจังหวัดเชียงใหม่ พื้นที่มีทั้งภูเขาและที่ราบสำหรับทำเกษตรกรรม นับเป็นพื้นที่รอบนอกสุดของเมืองเชียงใหม่ มีแหล่งท่องเที่ยวที่สำคัญ ได้แก่ วัดพระธาตุดอยผาตั้ง น้ำพุร้อนสันกำแพง ถ้ำเมืองออน น้ำตกแม่กำปอง หมู่บ้านโฮมสเตย์แม่กำปอง และวังเย็น เกษตรกรส่วนใหญ่นิยมเลี้ยงโคนม ซึ่งเกือบจะเป็นอาชีพหลักของแต่ละครอบครัวในอำเภอแม่ออน
ที่ตั้งและอาณาเขต

อำเภอแม่ออนอยู่ทางตะวันออกของตัวเมืองเชียงใหม่ มีอาณาเขตติดต่อกับอำเภอและจังหวัดใกล้เคียงดังนี้
ทิศเหนือ ติดต่อกับอำเภอดอยสะเก็ด และอำเภอเมืองปาน (จังหวัดลำปาง)
ทิศตะวันออก ติดต่อกับอำเภอเมืองปาน (จังหวัดลำปาง)
ทิศใต้  ติดต่อกับอำเภอเมืองปาน อำเภอเมืองลำปาง (จังหวัดลำปาง) อำเภอแม่ทา อำเภอเมืองลำพูน และอำเภอบ้านธิ (จังหวัดลำพูน)
ทิศตะวันตก ติดต่อกับอำเภอสันกำแพงและอำเภอดอยสะเก็ด
ประวัติ

ท้องที่อำเภอแม่ออนเดิมนั้นเป็นส่วนหนึ่งของอำเภอสันกำแพง ทางราชการได้แบ่งพื้นที่การปกครองออกมาตั้งเป็น กิ่งอำเภอแม่ออน ตามประกาศกระทรวงมหาดไทยเมื่อวันที่ 31 มีนาคม พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน และเมื่อวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอแม่ออน โดยมีผลบังคับตั้งแต่วันที่ 8 กันยายน ปีเดียวกัน
ชุมชนแม่ออนก่อกำเนิดขึ้นในสมัยพระเจ้ากาวิละ ระหว่างปี พ.ศ. 2325-2358 เมื่อชาวไทลื้อจากเมืองหลวย แคว้นสิบสองปันนาและรัฐฉาน อพยพเข้ามาตั้งถิ่นฐานในยุค "เก็บผักใส่ซ้า เก็บข้าใส่เมือง" ซึ่งเป็นนโยบายฟื้นฟูบ้านเมืองของล้านนา พวกเขาเลือกตั้งรกรากบริเวณลุ่มแม่น้ำแม่ออน เพราะสภาพแวดล้อมคล้ายบ้านเกิด และมีความอุดมสมบูรณ์เหมาะแก่การเพาะปลูก
ชาวไทลื้อตั้งชื่อชุมชนแรกเริ่มว่า "เมืองหลวย" เพื่อระลึกถึงบ้านเกิด ต่อมาในปี 2395 สร้างวัดมิ่งแก้วทางทิศใต้ของหมู่บ้าน เป็นศูนย์รวมจิตใจและแหล่งเรียนรู้ของชุมชน ภายหลังย้ายวัดไปทางเหนือ เปลี่ยนชื่อเป็น "วัดออนหลวย" ตามชื่อแม่น้ำ ซึ่งได้ชื่อจากดอกคำออน ไม้ดอกพื้นถิ่นสีชมพูที่เคยขึ้นหนาแน่นริมฝั่ง
ความเจริญของชุมชนนำมาสู่การยกฐานะเป็น "แขวงแม่ออน" สังกัดนครเชียงใหม่ แต่เกิดเหตุร้ายในปี 2445 เมื่อชาวเงี้ยว 11 คนบุกปล้นและเผาที่ทำการแขวง ประกอบกับพื้นที่กว้างใหญ่เกินกำลังดูแล ปี 2446 จึงย้ายที่ทำการไปบ้านสันกำแพง เปลี่ยนเป็น "อำเภอแม่ออน" และเป็น "อำเภอสันกำแพง" ในปี 2460
วันที่ 30 เมษายน 2537 เกิดการเปลี่ยนแปลงครั้งใหญ่ แยกพื้นที่จากอำเภอสันกำแพงตั้งเป็นกิ่งอำเภอแม่ออน เริ่มใช้โรงเรียนบ้านออนหลวยเป็นที่ทำการชั่วคราว ก่อนย้ายมาตั้งที่บ้านออนกลาง หมู่ 9 ในเดือนตุลาคม 2538 จนถึงปัจจุบัน
ความภาคภูมิใจของชาวแม่ออนคือการยกฐานะเป็นอำเภอเมื่อวันที่ 8 กันยายน 2550 ในโครงการอำเภอเฉลิมพระเกียรติ เนื่องในวโรกาสพระบาทสมเด็จพระเจ้าอยู่หัวทรงเจริญพระชนมพรรษา 80 พรรษา
แม่ออนมีมรดกทางวัฒนธรรมล้ำค่า โดยเฉพาะเตาเผาโบราณ 83 เตาในตำบลออนใต้ แหล่งผลิตเครื่องถ้วยสันกำแพงอันเลื่องชื่อ แสดงถึงความรุ่งเรืองด้านหัตถกรรมและการค้าในอดีต
ทุกวันนี้ วัฒนธรรมไทลื้อยังคงมีชีวิตในแม่ออน ทั้งภาษา การแต่งกาย อาหาร และประเพณี ควบคู่กับการพัฒนาเศรษฐกิจด้านเกษตรกรรม การท่องเที่ยว และหัตถกรรมพื้นบ้าน บนพื้นฐานการรักษาสมดุลระหว่างความก้าวหน้าและการอนุรักษ์วัฒนธรรม
แม่น้ำแม่ออนยังคงหล่อเลี้ยงชีวิตผู้คน ไหลจากต้นน้ำที่เทือกเขาดอยขุนออนผ่านหมู่บ้านน้อยใหญ่ เป็นประจักษ์พยานประวัติศาสตร์อันยาวนาน จากกลุ่มผู้อพยพไทลื้อสู่ชุมชนเข้มแข็งและอำเภอสำคัญของเชียงใหม่
การแบ่งเขตการปกครอง > การปกครองส่วนภูมิภาค

อำเภอแม่ออนแบ่งเขตการปกครองออกเป็น 6 ตำบล 49 หมู่บ้าน ได้แก่
| ลำดับที่ | อักษรไทย | อักษรโรมัน | จำนวนหมู่บ้าน | ประชากรทั้งหมด (พ> ศ. 2566) | ประชากรแยกตามส่วนท้องถิ่น (พ> ศ. 2566) | ประชากรแยกตามส่วนท้องถิ่น (พ> ศ. 2566) |
| --- | --- | --- | --- | --- | --- | --- |
| 1. | ออนเหนือ | On Nuea | 10 | 3,191 | 3,191 | (อบต. ออนเหนือ) |
| 2. | ออนกลาง | On Klang | 11 | 4,736 | 4,736 | (อบต. ออนกลาง) |
| 3. | บ้านสหกรณ์ | Ban Sahakon | 8 | 3,459 | 3,459 | (อบต. บ้านสหกรณ์) |
| 4. | ห้วยแก้ว | Huai Kaeo | 8 | 2,730 | 2,730 | (อบต. ห้วยแก้ว) |
| 5. | แม่ทา | Mae Tha | 7 | 4,297 | 4,297 | (อบต. แม่ทา) |
| 6. | ทาเหนือ | Tha Nuea | 5 | 2,443 | 2,443 | (อบต. ทาเหนือ) |
| รวม | รวม | รวม | 49 | 20,856 | 20,856 (อบต.) | 20,856 (อบต.) |
การแบ่งเขตการปกครอง > การปกครองส่วนท้องถิ่น

ท้องที่อำเภอแม่ออนประกอบด้วยองค์กรปกครองส่วนท้องถิ่น 6 แห่ง ได้แก่
องค์การบริหารส่วนตำบลออนเหนือ ครอบคลุมพื้นที่ตำบลออนเหนือทั้งตำบล
องค์การบริหารส่วนตำบลออนกลาง ครอบคลุมพื้นที่ตำบลออนกลางทั้งตำบล
องค์การบริหารส่วนตำบลบ้านสหกรณ์ ครอบคลุมพื้นที่ตำบลบ้านสหกรณ์ทั้งตำบล
องค์การบริหารส่วนตำบลห้วยแก้ว ครอบคลุมพื้นที่ตำบลห้วยแก้วทั้งตำบล
องค์การบริหารส่วนตำบลแม่ทา ครอบคลุมพื้นที่ตำบลแม่ทาทั้งตำบล
องค์การบริหารส่วนตำบลทาเหนือ ครอบคลุมพื้นที่ตำบลทาเหนือทั้งตำบล
ศาลอนุญาโตตุลาการถาวร

สัญลักษณ์
ศาลอนุญาโตตุลาการถาวร (อังกฤษ: Permanent Court of Arbitration, ย่อ: PCA) เป็นองค์การระหว่างประเทศตั้งอยู่ที่กรุงเฮก ประเทศเนเธอร์แลนด์ ตั้งขึ้นในปี 2442 ในการประชุมสันติภาพเฮกครั้งแรก PCA ส่งเสริมการแก้ไขข้อพิพาทซึ่งเกี่ยวข้องกับรัฐ หน่วยการปกครองรัฐ (state entity) องค์การระหว่างประเทศและภาคีเอกชนโดยสนับสนุนการสถาปนาศาลอนุญาโตตุลาการและส่งเสริมงานของศาลเหล่านั้น PCA ต่างจากศาลยุติธรรมระหว่างประเทศซึ่งตั้งอยู่ในอาคารเดียวกัน คือ วังสันติภาพในกรุงเฮก
แหล่งข้อมูลอื่น

PCA website
Conventions regarding establishment of PCA[ลิงก์เสีย]
List of linked PCA cases
Hague Justice Portal
น้ำยาลบคำผิด

น้ำยาลบคำผิดแบบขวด
น้ำยาลบคำผิด เป็นของเหลวสีขาวทึบใช้สำหรับป้ายทับข้อความผิดพลาดในเอกสาร และเมื่อแห้งแล้วสามารถเขียนทับได้ โดยปกติน้ำยาลบคำผิดจะบรรจุอยู่ในขวดเล็ก และมีฝาซึ่งมีแปรงติดอยู่ (หรืออาจเป็นชิ้นโฟมสามเหลี่ยม) ซึ่งจุ่มน้ำยาอยู่ในขวด แปรงนั้นใช้สำหรับป้ายน้ำยาลงบนกระดาษ
ก่อนที่จะมีการคิดค้นโปรแกรมประมวลคำ น้ำยาลบคำผิดเป็นที่นิยมอย่างมากสำหรับการพิมพ์เอกสารด้วยเครื่องพิมพ์ดีด
รูปแบบแรกสุดของน้ำยาลบคำผิดถูกคิดค้นขึ้นเมื่อ ค.ศ. 1951 โดยเลขานุการ Bette Nesmith Graham ผู้ก่อตั้งบริษัทลิควิดเปเปอร์ ด้วยการใส่สีขาวบรรจุลงในขวดน้ำยาทาเล็บ ใช้พู่กันป้ายน้ำยาสีขาวลงบนกระดาษที่พิมพ์คำผิด ชนิดของตัวทำละลายในน้ำยาลบคำผิด ตัวทำละลายชนิด  halogenated hydrocarbon ใช้เป็นส่วนผสมประมาณร้อยละ 75 มีจุดเดือดในช่วง 70-170 องศาเซลเซียส เช่น tricholorethane, tricholorethylene เป็นต้น
ตัวทำละลายชนิด  halogenated hydrocarbon ที่ใช้ผสมกับสารละลายอินทรีย์ จะใช้เป็นส่วนผสมสารละลายอินทรีย์ประมาณร้อยละ 25    เสือเป็นเก
เนื่องจากน้ำยาลบคำผิดประกอบด้วยตัวทำละลายอินทรีย์ (สารประกอบอินทรีย์ระเหยง่าย) น้ำยาที่ไม่ได้ใช้เป็นเวลานานจะข้นมากขึ้นตามเวลาเพราะตัวทำละลายจะระเหยไปในอากาศ ซึ่งอาจทำให้น้ำยาข้นเกินไปที่จะใช้ หรือบางทีก็แห้งกรังไปเลย ดังนั้นผู้ผลิตน้ำยาลบคำผิดบางรายจึงขายตัวทำละลายเป็นอีกขวดแยกต่างหากโดยเรียกว่า ทินเนอร์ การใส่ทินเนอร์เพียงไม่กี่หยดลงในขวดก็ทำให้น้ำยากลับมาเป็นสภาพปกติ
ทินเนอร์ที่ว่านี้เดิมประกอบด้วยโทลูอีน ซึ่งถูกห้ามใช้เนื่องจากเป็นสารก่อมะเร็ง ในเวลาต่อมาได้เปลี่ยนไปใช้ 1,1,1-ไตรคลอโรอีเทน แต่ก็ถูกห้ามใช้อีกโดยพิธีสารมอนทรีออล (Montreal Protocol) เนื่องจากเป็นสารที่ทำลายโอโซนในชั้นบรรยากาศ จึงเปลี่ยนไปใช้ไตรคลอโรเอทิลีนซึ่งก็ไม่ได้ปลอดภัยจากเดิมมากนัก ปัจจุบันนี้ทินเนอร์ที่ใช้ในน้ำยาลบคำผิดมีส่วนประกอบของโบรโมโพรเพน
เพื่อที่จะหลีกเลี่ยงความไม่สะดวกที่จะใช้ตัวทำละลายอินทรีย์ ด้วยเหตุผลของความปลอดภัยและการสรรหา น้ำยาลบคำผิดบางยี่ห้อสามารถใช้น้ำเป็นตัวทำละลายได้ แต่ก็มีข้อเสียตรงที่ใช้เวลาแห้งนานกว่า และไม่สามารถใช้ได้กับหมึกบางประเภท ซึ่งจะทำให้สีหมึกปนกับน้ำยา
การใช้ในทางที่ผิด

ตัวทำละลายอินทรีย์เป็นสารออกฤทธิ์ต่อจิตประสาทเมื่อสูดดมเข้าไปอย่างตั้งใจ ตัวทำละลายเช่นนี้เป็นสารสูดดมที่มีราคาถูกกว่าสารเสพติดเพื่อความผ่อนคลายชนิดอื่น การใช้น้ำยาลบคำผิดเป็นสารสูดดมสามารถทำให้หัวใจเต้นเร็วและผิดจังหวะ ซึ่งอาจนำไปสู่การเสียชีวิต  ดังนั้นผู้ผลิตบางรายจึงใส่กลิ่นที่ไม่พึงประสงค์ลงไปในน้ำยาเพื่อป้องกันการใช้ในทางที่ผิดนี้
ปากกาลบคำผิด

เมื่อไม่นานมานี้ น้ำยาลบคำผิดได้เปลี่ยนบรรจุภัณฑ์ให้คล้ายกับปากกา ปากกานี้จะมีสปริงอยู่ที่ปลาย ซึ่งเมื่อถูกกดลงบนกระดาษ น้ำยาจะไหลออกมาในปริมาณน้อย เมื่อเทียบกับแบบขวดแล้ว ปากกาลบคำผิดสามารถใช้กับเส้นเล็ก ๆ หรือพื้นที่แคบได้ แต่ไม่ได้มีแนวโน้มว่าจะใช้เวลาแห้งน้อยกว่าเดิม เพราะว่าพื้นที่ผิวหน้าในการระเหยนั้นมีขนาดเล็กกว่า
ชนิดของน้ำยาลบคำผิด
1. ชนิดที่ใช้สารอินทรีย์เป็นตัวทำละลาย เป็นชนิดที่มีการใช้สารอินทรีย์เป็นตัวทำละลาย ได้แก่ แอลกอฮอล์ คีโตน เบนซีน โทลูอีน อีเทอร์ ไกลคอน คาร์บอนเตตระคลอไรด์ รวมถึงสารประกอบไฮโดรคาร์บอนชนิดอื่นๆ
2. ชนิดที่ใช้น้ำเป็นตัวทำละลาย เป็นชนิดที่ใช้น้ำเป็นตัวทำละลายเป็นหลัก แต่อาจผสมสารอื่นเพื่อให้น้ำยามีการละลายตัว และป้องกันการตกตะกอน เช่น แอลกอฮอล์ อีเทอร์ เป็นต้น
แหล่งข้อมูลอื่น

http://inventors.about.com/library/inventors/blliquid_paper.htm%5Bลิงก์เสีย%5D
ปากกาลบคำผิด
ไฟป่า

ไฟป่าอันเกิดบนทางหลวงแผ่นดินหมายเลข 108 เมื่อเดือนมีนาคม พ.ศ. 2553 เพราะชาวบ้านจุดเพลิงกระตุ้นการเจริญเติบโตของเห็ดเผาะ เกษตรกรรมลักษณะนี้ทำกันบ่อยมากในภาคเหนือของไทย และก็ลุกลามเป็นไฟป่าดังนี้เสมอ
ไฟป่า (อังกฤษ: wildfire, brush fire, bushfire, forest fire, desert fire, grass fire, hill fire, peat fire, vegetation fire หรือ wildland fire) คือ เพลิงที่ไหม้อย่างเป็นอิสระในชนบทประเทศหรือถิ่นทุรกันดาร (wilderness area) ไฟป่าต่างจากอัคคีภัยรูปแบบอื่น เพราะกินอาณาบริเวณกว้างขวาง, ลุกลามรวดเร็ว คาดเดายาก และบางครั้งสามารถไหม้ผ่านแม่น้ำ ถนน หรือแนวกันไฟได้ด้วย
ไฟป่าเกิดได้ในทุกที่ ยกเว้นแอนตาร์กติกา ซากดึกดำบรรพ์และประวัติศาสตร์มนุษยชาติเป็นเครื่องยืนยันความถี่ของไฟป่า และบ่งบอกว่า บางแห่งไฟป่าเกิดขึ้นมีกำหนดแน่นอน ไฟป่าอาจสร้างความเสียหายใหญ่หลวงทั้งต่อชีวิตและทรัพย์สินของมนุษย์ แต่เป็นประโยชน์ต่อพืชพันธุ์บางชนิด เช่น เห็ดเผาะ ซึ่งเจริญดีด้วยไฟ อย่างไรก็ตาม ไฟป่าขนาดใหญ่ย่อมยังผลร้ายสู่ระบบนิเวศถ่ายเดียว
ในแต่ละสมัย มีการคิดยุทธศาสตร์ป้องกันไฟป่ามากมาย แต่ผู้เชี่ยวชาญการควบคุมไฟป่าระหว่างประเทศกระตุ้นให้ช่วยกันพัฒนาและวิจัยมากกว่านี้ หนึ่งในเทคนิคการดับไฟป่าที่ถูกโต้แย้งมากที่สุด คือ การเผาคุม (controlled burn) หรือการยอมวางเพลิง เพื่อให้ไหม้ทำลายเชื้อเพลิงเสีย ทำนองใช้ไฟล้างไฟ
ลักษณะ

เดิมคำ "wildfire" ในภาษาอังกฤษเป็นไวพจน์ของ "Greek fire" หรือ เพลิงกรีก อันเป็นชื่อเรียกเพลิงที่ใช้ปล่อยใส่คู่รบในสมัยจักรวรรดิไบแซนไทน์ เพลิงกรีกนี้มีอานุภาพมากถึงขนาดที่ไหม้ได้แม้ในน้ำ ทั้งนี้ เพราะคำว่า "wild" นอกจากหมายความว่า ป่า แล้ว ยังหมายความว่า ป่าเถื่อน  ก็ได้ แต่บัดนี้ คำ "wildfire" ใช้หมายถึงไฟป่าเท่านั้น
ไฟป่าหมายเอาเพลิงที่เกิดในทุ่งหญ้า, ป่าไม้, ป่าพุ่ม, ป่าละเมาะ, ป่าหินเลน (peatland) และบริเวณอื่นที่ป่าชุก และมีแหล่งเชื้อเพลิงหรือวัตถุไวไฟ อนึ่ง ไฟป่าอาจลามไปยังสิ่งปลูกสร้างของมนุษย์ก็ได้
สาเหตุของไฟป่านั้นมีมากหลาย แต่ผลลัพธ์ของมันนั้นมีเพียงหนึ่ง คือ ความเสียหายเป็นวงกว้าง ไฟป่าลุกลามและร้ายแรงได้มากถ้ามีเชื้อเพลิงและอากาศเป็นปัจจัยเกื้อหนุน ไฟป่าอาจมหึมาจนควบคุมมิได้ เพราะมีประวัติว่าใหญ่โตถึงขนาดทำลายอาณาบริเวณตั้งแต่ 0.4 ถึง 400 ตารางกิโลเมตรมาแล้ว และแน่นอนว่า ไฟป่าสามารถใหญ่โตได้มากกว่านี้ ขณะเดียวกัน ไฟป่าก็อาจเล็กราว ๆ 0.0010 ตารางกิโลเมตร หรือน้อยกว่าก็ได้ ไฟป่าขนาดเล็กมักไม่เป็นที่สนใจของสื่อมวลชน นักวิชาการเห็นว่านี้เป็นปัญหาอย่างยิ่ง เพราะการที่สื่อนำเสนอแต่ไฟป่าขนาดใหญ่นั้น มีอิทธิพลเป็นอันมากต่อนโยบายสาธารณะด้านไฟป่า ซึ่งควรหมายถึงไฟป่าไม่ว่าจะป่าเล็กหรือป่าใหญ่
ลักษณะ > สาเหตุ

ไฟป่าอาจเกิดขึ้นตามธรรมชาติเพราะเหตุสี่ประการ คือ ฟ้าผ่า, ภูเขาไฟระเบิด, ประกายไฟจากหินถล่ม และสันดาปเอง (spontaneous combustion) อนึ่ง ถ่านหินจำนวนมากที่อยู่ใต้พิภพรอบโลก เช่น ที่ในเซนทราเลีย, เขาเบิร์นนิง และประเทศจีน บางคราวก็ประทุและติดเพลิงให้แก่วัตถุไวไฟใกล้เคียงได้
ไฟป่าส่วนใหญ่นั้นเกิดเพราะมนุษย์ ตั้งแต่ลอบวางเพลิง, ทิ้งบุหรี่เรื่อยเปื่อย, ประกายไฟจากอุปกรณ์ ไปจนถึงกระแสพลังงานในการเชื่อมโลหะ การทำไร่เลื่อนลอย (shifting cultivation) ซึ่งเตรียมดินโดยวิธีถางแล้วเผา (slash and burn) นั้น แม้ประหยัดที่สุด แต่ก็เป็นสาเหตุของไฟป่าได้ เช่นเดียวกับการโค่นไม้ (logging) ที่จะเพิ่มจำนวนเชื้อเพลิงในป่า อุทาหรณ์เด่นชัดที่สุด คือ ไฟป่าอันเกิดทุกปีในเวียดนามใต้ มีสาเหตุประการหนึ่งถอยหลังไปถึงในสงครามเวียดนาม ที่กองทัพสหรัฐอเมริกาเข้ายึดพื้นที่ แล้วทำลายป่าด้วยเคมี ระเบิด และเครื่องจักรกล
อย่างไรก็ดี เหตุไฟป่านั้นย่อมแตกต่างกันไปตามพื้นที่ เช่น ในสหรัฐอเมริกา, แคนาดา และภาคตะวันตกเฉียงเหนือของจีน ฟ้าผ่าเป็นปัจจัยหลักของการติดเพลิง ส่วนในแม็กซิโก, อเมริกาใต้, แอฟริกา, เอเชียใต้, ฟิจิ และนิวซีแลนด์ ไฟป่าเกิดเพราะกิจกรรมของมนุษย์เป็นหลัก เช่น การบำรุงพันธุ์สัตว์ (animal husbandry), เกษตรกรรม และการปรับปรุงดินด้วยการเผา อนึ่ง ในท้องที่อื่น ๆ ของจีน ความเลินเล่อของมนุษย์ก่อไฟป่าบ่อยครั้ง และในออสเตรเลีย ไฟป่าเกิดเพราะฟ้าผ่าและพฤติกรรมของมนุษย์พอ ๆ กัน โดยเฉพาะการทิ้งบุหรี่ไปเรื่อย และประกายไฟจากเครื่องกล
ลักษณะ > ผลกระทบจากสภาพอากาศ

ไฟป่าอาจเกิดง่ายขึ้น เมื่อมีอากาศเกื้อหนุน ปัจจัยทางอากาศที่ก่อไฟป่าขนาดใหญ่นั้นรวมถึง คลื่นความร้อน, ความแห้งแล้ง, ความเปลี่ยนแปลงของอากาศเป็นวงรอบ อาทิ เอลนีโญ, ตลอดจนลักษณะอากาศประจำถิ่น เช่น ลิ่มความกดอากาศสูง
ดูเพิ่ม

การดับเพลิงทางอากาศ
การดับไฟป่า
แหล่งข้อมูลอื่น

ศัพท์ทางไฟป่า ไทย-อังกฤษ โดย กรมอุทยานแห่งชาติ สัตว์ป่า และพันธุ์พืช
สูตรรักนักการโรงแรม

| สูตรรักนักการโรงแรม |
| --- | --- |
สร้างโดย: Mello Thailand   บริษัท ณวลาร์ท นิมิต จำกัด
กำกับโดย: ศฐาณพงศ์ ลิ้มวงษ์ทอง
แสดงนำ: สุรเดช พินิวัตร์   ดาวิชญ์ กรีพลฤกษ์   ธนพล จารุจิตรานนท์   วโรดม เข็มมณฑา   ภานุวัฒน์ เกิดทองทวี
จำนวนตอน: 12 ตอน
การผลิต
ผู้อำนวยการสร้าง: ณพสิทธิ์ เที่ยงธรรม
ออกอากาศ
เครือข่าย: ช่อง3 และ Mello.me
ออกอากาศ: 13 พฤศจิกายน 2562 – 29 มกราคม 2563
สูตรรักนักการโรงแรม (อังกฤษ: Hotel Stars The Series) เป็นซีรีส์วัยรุ่นที่มีนักแสดงนำทั้งห้าคนคือ บาส สุรเดช, เต้ ดาวิชญ์, ตี๋ ธนพล, คิมม่อน วโรดม, คอปเตอร์ ภานุวัฒน์ กลับมารวมตัวแสดงร่วมกันอีกครั้ง หลังแจ้งเกิดจากซีรีส์เรื่องเดือนเกี้ยวเดือน (2Moons the series) ผลิตโดย บริษัท บีอีซีไอ คอร์ปอเรชั่น จำกัด และ บริษัท ณวลาร์ท นิมิต จำกัด กำกับโดย ศฐาณพงศ์ ลิ้มวงษ์ทอง
นักแสดง

สุรเดช พินิวัตร์ รับบท เต้ย
ดาวิชญ์ กรีพลฤกษ์ รับบท โทน
ธนพล จารุจิตรานนท์ รับบท อัคร
วโรดม เข็มมณฑา รับบท คิน
ภานุวัฒน์ เกิดทองทวี รับบท พงศ์
พงศธร ผดุงเกียรติวงศ์ รับบท วาเลน
ณัชคุณ ธีรกิจโกศล รับบท หนึ่ง
กรัณ ดรัลพงศ์ รับบท เค
ธัญลักษณ์ โชคธนเดช รับบท หญิง
นรวรรณ เศรษฐรัตนพงศ์ รับบท นุก
จิรโรจน์ ศรุณานิธิโรจน์ รับบท เชฟแมน
วิมลพันธ์ ชาลีจังหาญ รับบท ตอง
อรัญญา ประทุมทอง รับบท มด
ภัทรชนน อ่อนสอาด รับบท บาริสต้าภูมิ
การคัดเลือกนักแสดง

ผู้สร้างเปิดคัดเลือกนักแสดงเพื่อร่วมเล่นซีรีส์เรื่อง Hotel Stars ร่วมกับกลุ่มศิลปิน SBFIVE ในวันที่ 2 พฤษภาคม 2562 ณ อาคารมาลีนนท์ (ช่อง3) ถนนพระรามสี่ กรุงเทพฯ เพื่อคัดเลือกผู้เข้ารอบแรก 20 คน และวันที่ 7 พฤษภาคม 2562 ทั้ง 20 คนจะต้องเข้าร่วม Workshop การแสดง และคัดเลือกอีกครั้งเพื่อเป็น 5 คนสุดท้าย
เพลงประกอบ

เพลงเพื่อนเธอ ศิลปิน Pinpin
เพลงแรงโน้มถ่วงแห่งรัก ศิลปิน จิรโรจน์ ศรุณานิธิโรจน์